24/09/2021 | Administración LocalMunicipal
Oroso
Modificación da Ordenanza fiscal reguladora da taxa pola utilización do dominio público local

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 29 de xullo, e publicado anuncio de aprobación provisional no BOP do 5 de agosto. – Modificación da Ordenanza Fiscal da Taxa pola utilización privativa e aproveitamentos especiais do dominio público De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación da devandita ordenanza, ao considerarse aprobadas definitivamente: 1º) O artigo 2º da ordenanza queda redactado como segue: De conformidade co previsto no Art.20.1 A) do TR 2/2004 da Lei 39/1.988 de 28 de Decembro, reguladora das Facendas Locais constitúe o feito impoñible das taxas por utilizacións privativas e aproveitamentos especiais do dominio público local os seguintes: – Apertura de calicatas ou zanxas en terreo de uso público e calquera remoción do pavimento ou beirarrúas na vía pública e nas súas normas específicas reguladoras. – Instalación de quioscos, mesas e cadeiras na vía pública e as súas normas específicas reguladoras. – Ocupación de terreos de uso público con mercadorías, materiais de construción, escombros, vallas, puntais, andamios e outras instalacións e as súas normas específicas reguladoras. – Entrada de vehículos a través da beirarrúa e reserva da vía pública para aparcamento, carga e descarga de mercadorías de calquera clase e as súas normas específicas reguladoras. – Ocupacións de subsolo, solo e voo da vía pública e as súas normas específicas reguladoras. – Instalacións de carga de vehículos eléctricos en terreos de uso público local.” 2º) Engádese o apartado F) ao artigo 7º da Ordenanza co seguinte contido: De conformidade co previsto no artigo 24.1 b) TR 2/2004 da lei reguladora das bases de réxime local, o importe da taxa a pagar estará constituído polo 0,75 % do importe bruto anual de todos os ingresos percibidos pola explotación das instalacións, tanto os provenientes dos usuarios que utilicen o servizo de carga para os seus vehículos, como os obtidos por servizos accesorios (publicidade, etc.), excluídos impostos indirectos deducibles (IVE) así como aquelas partidas ou cantidades cobradas por conta de terceiros que non constitúan un ingreso propio da empresa. “ 3º) O artigo 9º.2 da ordenanza queda redactado como segue: “ 2. Non obstante o anterior, nos procedementos de concesión de licencias ou concesións por aproveitamentos de dominio público derivadas de procedementos de concorrencia competitiva ou iniciados de oficio polo Concello, unha vez concedida a oportuna licencia ou concesión municipal practicarase polos servizos económicos municipais a preceptiva liquidación que será xirada ós titulares da licencia ou concesión, salvo que a normativa reguladora da concesión ou licencia estableza unha réxime distinta atendendo as peculiaridades do aproveitamento do dominio público. A presente modificación da Ordenanza Fiscal, aprobada polo Pleno Municipal entrará en vigor logo da súa aprobación definitiva ó día seguinte da súa publicación no Boletín Oficial da Provincia, e permanecerá en vigor ata a súa derrogación expresa ou tácita.” Contra a aprobación definitiva desta ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte a publicación da modificación no Boletín Oficial da Provincia. En Oroso, a 21 de setembro de 2021 O Alcalde-presidente, Luis Rey Villaverde